paragraph_text: Sistan i Beludžistan (perz. سیستان و بلوچستان; Sīstān va Bæludžistān, punim imenom استان سیستان و بلوچستان; Ostān-e Sīstān va Bæludžistān) je jedna od 31 iranske pokrajine. Smještena je na jugoistoku zemlje, a omeđena je Južnim Horasanom na sjeveru, Kermanskom pokrajinom i Hormuzganom na zapadu, Omanskim zaljevom na jugu, te Pakistanom i Afganistanom na istoku. Sistan i Beludžistan ima površinu od 181.785 km², a prema popisu stanovništva iz 2006. godine u pokrajini je živjelo 2,290.076 stanovnika. Sjedište pokrajine je grad Zahedan.